CELEX: 32006R1609
Language: hu
Date: 2006-10-27 00:00:00
Title: A Bizottság 1609/2006/EK rendelete ( 2006. október 27. ) tehéntejfehérjéből származó tejsavófehérje-hidrolizátumokon alapuló anyatej-helyettesítő tápszerek forgalomba hozatalának kétéves időtartamra történő engedélyezéséről   (EGT vonatkozású szöveg)

28.10.2006   
            
            
               HU
            
            
               Az Európai Unió Hivatalos Lapja
            
            
               L 299/9
            
         
      A BIZOTTSÁG 1609/2006/EK RENDELETE
   
   (2006. október 27.)
   tehéntejfehérjéből származó tejsavófehérje-hidrolizátumokon alapuló anyatej-helyettesítő tápszerek forgalomba hozatalának kétéves időtartamra történő engedélyezéséről
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a különleges táplálkozási célokra szánt élelmiszerekre vonatkozó tagállami jogszabályok közelítéséről szóló, 1989. május 3-i 89/398/EGK tanácsi irányelvre (1) és különösen annak 4. cikke (1a) bekezdésére,
   az Európai Élelmiszer-biztonsági Hatósággal folytatott konzultációt követően,
   mivel:
   
               (1)
            
            
               A 89/398/EGK irányelv a különleges táplálkozási célokra szánt élelmiszerekre vonatkozik. A különleges táplálkozási célokra szánt élelmiszerek bizonyos csoportjaira vonatkozó egyedi rendelkezéseket egyedi irányelvek határozzák meg.
            
         
               (2)
            
            
               Az anyatej-helyettesítő és anyatej-kiegészítő tápszerekről szóló, 1991. május 14-i 91/321/EGK bizottsági irányelv (2) is a 89/398/EGK irányelv értelmében elfogadott egyedi irányelv. A 91/321/EGK irányelv meghatározza az anyatej-helyettesítő tápszerek összetételének követelményeit.
            
         
               (3)
            
            
               A Bizottság kérelmet kapott egy tehéntejfehérjéből származó tejsavófehérje-hidrolizátumokon alapuló innovatív anyatej-helyettesítő tápszer forgalomba hozatalára, amelynek fehérjetartalma – a 91/321/EGK irányelv I. melléklete 2.2. pontjának megfelelően – kevesebb, mint a minimális 0,56 g fehérje/100 kJ (2,25 g fehérje/100 kcal).
            
         
               (4)
            
            
               2005. október 5-én az Európai Élelmiszer-biztonsági Hatóság kiadta véleményét (3). A vélemény kimondta, hogy az a tehéntejfehérjéből származó tejsavófehérje-hidrolizátumokon alapuló anyatej-helyettesítő tápszer, amelynek fehérjetartalma 0,47 g/100 kJ (1,9 g/100 kcal), biztonságos, és alkalmas arra, hogy csecsemők kizárólagos tápanyagforrásaként használják.
            
         
               (5)
            
            
               Ennek megfelelően ennek az anyatej-helyettesítő tápszernek a forgalmazását kétéves időtartamra engedélyezni kell, a 91/321/EGK irányelv módosításáig.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 91/321/EGK irányelv 2. cikkétől és 4. cikkének (1) bekezdésétől eltérve az e rendelet mellékletében meghatározottak szerinti tehéntejfehérje-hidrolizátumokon alapuló anyatej-helyettesítő tápszerek forgalomba hozatala ezen rendelet elfogadásától számított kétéves időtartamra engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. október 27-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 186., 1989.6.30., 27. o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.
   
      (2)  HL L 175., 1991.7.4., 35. o. A legutóbb a 2003/14/EK irányelvvel (HL L 41., 2003.2.14., 37. o.) módosított irányelv.
   
      (3)  The EFSA Journal (2005) 280., 1–16. o.
   
      MELLÉKLET
      A tehéntejfehérjéből származó tejsavófehérje-hidrolizátumokon alapuló anyatej-helyettesítő tápszer előállításakor használt fehérjeforrásra, fehérjefeldolgozásra és fehérjeminőségre vonatkozó előírások
      1.   Fehérjetartalom
      Fehérjetartalom = nitrogéntartalom × 6,25
      
                  Minimum
               
               
                  Maximum
               
            
                  0,44 g/100 kJ
               
               
                  0,7 g/100 kJ
               
            
                  (1,86 g/100 kcal)
               
               
                  (3 g/100 kcal)
               
            2.   Fehérjeforrás
      Kimozin használatával történő enzimatikus kazeinkicsapatás után tehéntejből nyert ásványianyag-mentesített édes tejsavófehérje, amely a következő összetevőkből áll:
      
                  a)
               
               
                  63 % kazeino-makroglikopeptid-mentes tejsavófehérje-izolátum, amelynek fehérjetartalma a szárazanyag-tartalom legalább 95 %-a, fehérjedenaturációja kisebb, mint 70 % és hamutartalma legfeljebb 3 %; valamint
               
            
                  b)
               
               
                  37 % édes tejsavófehérje-koncentrátum, amelynek fehérjetartalma a szárazanyag-tartalom legalább 87 %-a, fehérjedenaturációja kisebb, mint 70 % és hamutartalma legfeljebb 3,5 %.
               
            3.   Fehérjefeldolgozás
      Kétlépcsős hidrolízisfolyamat tripszinkészítmény felhasználásával; a két hidrolitikus lépés között egy hőkezelési lépéssel (3–10 perc 80–100 °C-on).
      4.   Fehérjeminőség
      Az anyatejben lévő esszenciális és szemiesszenciális aminosavak a 91/321/EGK irányelv V. mellékletének megfelelően.